Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi likumā "Par palīdzību dzīvokļa jautājumu risināšanā"**

 **(Nr. 825/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(11)** | **Ministru kabineta atzinums** | **Komisijas atzinums** |
|  | Izdarīt likumā "Par palīdzību dzīvokļa jautājumu risināšanā" (Latvijas Republikas Saeimas un Ministru Kabineta Ziņotājs, 2002, 2. nr.; 2003, 20. nr.; 2005, 9. nr.; 2007, 12., 24. nr.; 2009, 12. nr.; Latvijas Vēstnesis, 2009, 196. nr.; 2010, 157. nr.; 2013, 232. nr.; 2014, 131. nr.; 2015, 248. nr.; 2016, 64. nr.; 2017, 75., 242. nr.) šādus grozījumus: |  |  |  |  |
|  | 1. Aizstāt visā likumā vārdus "dzīvokļa pabalsts" (attiecīgā locījumā) ar vārdiem "mājokļa pabalsts" (attiecīgā locījumā). |  |  |  |  |
| **3.pants. Palīdzības veidi**Ir šādi palīdzības veidi:5) pabalsta piešķiršana dzīvojamās telpas īres vai pārvaldīšanas maksas un maksas par pakalpojumiem, kas saistīti ar dzīvojamās telpas lietošanu, segšanai (turpmāk — dzīvokļa pabalsts) (25.pants); | 2. Izteikt 3. panta 5. punktu šādā redakcijā:"5) materiāls atbalsts ar mājokļa lietošanu saistīto izdevumu apmaksai (turpmāk – mājokļa pabalsts) (25. pants);". |  |  |  |  |
| **14.pants. Personas, kuras ar dzīvojamo telpu nodrošināmas pirmām kārtām**(4) Tiesības uz nodrošinājumu ar pašvaldības dzīvojamo telpu bez vecāku gādības palicis bērns iegūst, sasniedzot pilngadību, un saglabā līdz 24 gadu vecuma sasniegšanai. Bez vecāku gādības palikušu bērnu ar dzīvojamo telpu pašvaldība nodrošina, pamatojoties uz bērna iesniegumu. |  | **1** | **Deputāte R.Ločmele**Papildināt likumprojektu ar jaunu pantu šādā redakcijā:“Izslēgt 14. panta ceturtajā daļā vārdus “un saglabā līdz 24 gadu vecuma sasniegšanai.” |  |  |
|  (6) Par maznodrošinātu atzīstama persona, kuras ienākumi un materiālais stāvoklis nepārsniedz attiecīgās pašvaldības domes noteikto līmeni, kas savukārt nedrīkst būt zemāks par trūcīgas personas ienākumu un materiālā stāvokļa līmeni, kādu, pamatojoties uz Sociālo pakalpojumu un sociālās palīdzības likumu, noteicis Ministru kabinets. Personai, kura atzīta par maznodrošinātu personu, tiek izsniegta šo statusu apliecinoša izziņa. | 3. Izteikt 14. panta sesto daļu šādā redakcijā:"(6) Par maznodrošinātu atzīstama persona, kuras ienākumi un materiālais stāvoklis nepārsniedz Sociālo pakalpojumu un sociālās palīdzības likumā un attiecīgās pašvaldības domes saistošajos noteikumos noteikto maznodrošinātas mājsaimniecības ienākumu slieksni." | **2****3** | **Juridiskais birojs**Izteikt 14. panta sesto daļu (likumprojekta 3. pants) šādā redakcijā:"(6) Par maznodrošinātu atzīstama persona, kuras ienākumi un materiālais stāvoklis nepārsniedz maznodrošinātas mājsaimniecības ienākumu slieksni, kuru nosaka attiecīgās pašvaldības domes saistošajos noteikumos, ievērojot Sociālo pakalpojumu un sociālās palīdzības likumu.”**Labklājības ministre R.Petraviča**Izteikt likumprojekta 3.pantu šādā redakcijā:“Izteikt 14.panta sesto daļu šādā redakcijā: “(6) Par maznodrošinātu atzīstama persona, kuras ienākumi un materiālais stāvoklis nepārsniedz   maznodrošinātas mājsaimniecības ienākumu slieksni, kuru nosaka attiecīgās pašvaldības domes saistošajos noteikumos, ievērojot Sociālo pakalpojumu un sociālās palīdzības likumu.””. |  |  |
| **25.pants. Dzīvokļa pabalsts**(1) Pašvaldībai ir tiesības domes saistošajos noteikumos noteiktajā kārtībā un apmērā maksāt dzīvokļa pabalstu personām, kas denacionalizētā vai likumīgajam īpašniekam atdotā mājā lieto dzīvojamo telpu, kuru tās ir lietojušas līdz īpašuma tiesību atjaunošanai. Pašvaldības dome saistošajos noteikumos var noteikt arī citas personu kategorijas, kurām ir tiesības saņemt dzīvokļa pabalstu.(2) Dzīvokļa pabalstu var saņemt tās šā panta pirmajā daļā minētās personas, kuras saskaņā ar šo likumu un pašvaldības domes saistošajiem noteikumiem ir tiesīgas saņemt šā likuma 3.panta 1. un 2.punktā paredzēto palīdzību. | 4. Izteikt 25. pantu šādā redakcijā:"**25. pants. Mājokļa pabalsts**Mājokļa pabalstu kā pamata sociālās palīdzības pabalstu pašvaldība piešķir atbilstoši Sociālo pakalpojumu un sociālās palīdzības likumam un Ministru kabineta noteikumiem." | **4****5** | **Juridiskais birojs**Izteikt 25. panta tekstu šādā redakcijā (likumprojekta 4. pants):“Mājokļa pabalstu kā pamata sociālās palīdzības pabalstu pašvaldība piešķir Sociālo pakalpojumu un sociālās palīdzības likumā noteiktajā kārtībā.” **Labklājības ministre R.Petraviča**Izteikt likumprojekta 4.pantu šādā redakcijā:“Izteikt 25.pantu šādā redakcijā:“**25.pants. Mājokļa pabalsts**Mājokļa pabalstu kā pamata sociālās palīdzības pabalstu pašvaldība piešķir   Sociālo pakalpojumu un sociālās palīdzības likumā noteiktajā kārtībā.”” |  |  |
| **25.2 pants. Dzīvokļa pabalsts bez vecāku gādības palikušam bērnam** (2) Dzīvokļa pabalstu bez vecāku gādības palikušam bērnam piešķir šādu ar dzīvojamās telpas lietošanu saistītu izdevumu segšanai:1) izdevumiem par dzīvojamās telpas lietošanu (īres maksa, nepieciešamie izdevumi par obligāti veicamajām pārvaldīšanas darbībām);2) izdevumiem par pakalpojumiem, kas saistīti ar dzīvojamās telpas lietošanu (siltumenerģija apkures un karstā ūdens nodrošināšanai, elektroenerģija, patērētais ūdens, dabasgāze, kanalizācijas vai asenizācijas nodrošināšana, sadzīves atkritumu apsaimniekošana), ja tie nav ietverti īres maksā vai nepieciešamajos izdevumos par obligāti veicamajām pārvaldīšanas darbībām. | 5. Izteikt 25.2panta otro daļu šādā redakcijā:"(2) Mājokļa pabalsta apmēru bez vecāku gādības palikušam bērnam aprēķina atbilstoši Sociālo pakalpojumu un sociālās palīdzības likumam. Piešķirot mājokļa pabalstu, pašvaldība nevērtē bez vecāku gādības palikuša bērna materiālos resursus." | **6****7** | **Juridiskais birojs**Izteikt likumprojekta 5. pantu šādā redakcijā:“5. 25.2 pantā:papildināt otro daļu ar 3. punktu šādā redakcijā:“3) izdevumiem telekomunikāciju un interneta pakalpojumu apmaksai, izdevumiem par ūdens skaitītāju uzstādīšanu un verifikāciju.”;**Labklājības ministre R.Petraviča**Izteikt likumprojekta 5.pantu šādā redakcijā:“25.2pantā:papildināt otro daļu ar 3.punktu šādā redakcijā:“3) izdevumiem telekomunikāciju un interneta izdevumu apmaksai, izdevumiem par ūdens skaitītāja uzstādīšanu un verifikāciju.”; |  |  |
| (5) Pašvaldība domes saistošajos noteikumos paredz kārtību, kādā aprēķināms un izmaksājams dzīvokļa pabalsts bez vecāku gādības palikušam bērnam. |  | **8****9** | **Juridiskais birojs**izteikt piekto daļu šādā redakcijā:“(5) Pašvaldības domes saistošajos noteikumos paredz kārtību, kādā izmaksājams mājokļa pabalsts bez vecāku gādības palikušam bērnam. Šā pabalsta apmēru pašvaldība nosaka, ievērojot Sociālo pakalpojumu un sociālās palīdzības likumā noteiktos mājokļa pabalsta aprēķināšanas noteikumus. Piešķirot mājokļa pabalstu bez vecāku gādības palikušam bērnam, pašvaldība nevērtē bez vecāku gādības palikuša bērna ienākumus un materiālo stāvokli.””**Labklājības ministre R.Petraviča**izteikt piekto daļu šādā redakcijā: “(5) Mājokļa pabalstu bez vecāku gādības palikušam bērnam pašvaldība izmaksā domes saistošajos noteikumos paredzētajā kārtībā, ievērojot Sociālo pakalpojumu un sociālās palīdzības likumā  noteiktos mājokļa pabalsta aprēķināšanas noteikumus. Piešķirot mājokļa pabalstu bez vecāku gādības palikušam bērnam, pašvaldība nevērtē bez vecāku gādības palikuša bērna ienākumus un materiālo stāvokli.”.” [[1]](#footnote-1) |  |  |
| **Pārejas noteikumi** | 6. Papildināt pārejas noteikumus ar 16. punktu šādā redakcijā: "16. Grozījumi šajā likumā attiecībā uz vārdu "dzīvokļa pabalsts" aizstāšanu ar vārdiem "mājokļa pabalsts" un grozījumi šā likuma 3. panta 5. punktā, 25. pantā un 25.2panta otrajā daļā stājas spēkā 2021. gada 1. aprīlī." |  |  |  |  |
|  |  | **10****11** | **Deputāte J.Stepaņenko**Papildināt likuma pārejas noteikumus ar jaunu punktu sekojošā redakcijā:“\_.Ministru kabinets līdz 2021. gada 1. jūlijam izstrādā kārtību, kādā ir izmaksājama kompensācija īrniekiem, kuri īrē dzīvojamās telpas denacionalizētā vai likumīgajam īpašniekam atdotā dzīvojamā mājā un kuri šīs telpas lietojuši līdz īpašuma tiesību atjaunošanai bijušajiem īpašniekiem vai viņu mantiniekiem, nosakot, ka kompensācija ir izmaksājama neatkarīgi no attiecīgā īrnieka mantiskā stāvokļa, ņemot vērā īrētās apdzīvojamās platības kadastrālo vērtību, kā arī nosakot kārtību, kādā ir uzskaitāmi visi īrnieki.”**Deputāte K.Sprūde**Papildināt likuma pārejas noteikumus ar jaunu punktu sekojošā redakcijā: “\_.Ministru kabinets līdz 2021. gada 1. jūlijam izstrādā kārtību, kādā ir izmaksājama kompensācija īrniekiem, kuri īrē dzīvojamās telpas denacionalizētā vai likumīgajam īpašniekam atdotā dzīvojamā mājā un kuri šīs telpas lietojuši līdz īpašuma tiesību atjaunošanai bijušajiem īpašniekiem vai viņu mantiniekiem, nosakot, ka kompensācija ir izmaksājama neatkarīgi no attiecīgā īrnieka mantiskā stāvokļa, ņemot vērā īrētās apdzīvojamās platības kadastrālo vērtību, kā arī nosakot kārtību, kādā ir uzskaitāmi visi īrnieki.” |  |  |
|  | Likums stājas spēkā 2021. gada 1. janvārī. |  |  |  |  |

1. *Likumprojekta priekšlikumu pamatojums*

*Likumprojektā tiek redakcionāli precizēta maznodrošinātas personas definīcija, nosakot, ka par maznodrošinātu atzīstama persona, kuras ienākumi un materiālais stāvoklis nepārsniedz   maznodrošinātas mājsaimniecības ienākumu slieksni, kuru nosaka attiecīgās pašvaldības domes saistošajos noteikumos, ievērojot Sociālo pakalpojumu un sociālās palīdzības likumu. Ņemot vērā to, ka turpmāk mājokļa pabalstu bez vecāku gādības palikušam bērnam izmaksās domes saistošajos noteikumos paredzētajā kārtībā, ievērojot Sociālo pakalpojumu un sociālās palīdzības likumā  noteiktos mājokļa pabalsta aprēķināšanas noteikumus (šobrīd - likumprojektā „Grozījumi Sociālo pakalpojumu un sociālās palīdzības likumā” (Reģ. Nr.824/Lp13)), likumprojekta 5.pants tiek papildināts ar jaunu daļu (ar kuru likuma “Par palīdzību dzīvokļa jautājumu risināšanā” 25.2 panta otrā daļa tiek papildināta ar 3.punktu), nosakot, ka ar dzīvojamās telpas lietošanu saistītajos izdevumos tiek iekļauti arī izdevumi telekomunikāciju un interneta izdevumu apmaksai, kā arī izdevumi par ūdens skaitītāja uzstādīšanu un verifikāciju, tādējādi savstarpēji saskaņojot minētos izdevumu veidus ar likumprojektā „Grozījumi Sociālo pakalpojumu un sociālās palīdzības likumā” (Reģ. Nr.824/Lp13) noteiktajiem izdevumiem, kas tiek ņemti vērā, aprēķinot mājokļa pabalsta apmēru.*

*Vienlaicīgi likumprojektā tiek precizēts, ka piešķirot mājokļa pabalstu bez vecāku gādības palikušam bērnam, pašvaldība nevērtēs bez vecāku gādības palikuša bērna ienākumus un materiālo stāvokli.* [↑](#footnote-ref-1)